**Suplementi i Certifikatës Profesionale**

**SHTRIM DHE VESHJE ME PLLAKA, Niveli III në KSHK**

**Individi është i aftë:**

* Tё konceptojё planin pёr hapjen e njё bisnesi tё vogёl nё veprimtaritё profesionale pёrkatёse.
* Të analizojë, planifikojë dhe kryejё organizimin e vogël të punës në punimet e shtrimit dhe veshjes me pllaka.
* Tё kryejё llogaritje të volumeve dhe materialeve për punimet e shtrimit dhe veshjes me pllaka.
* Tё planifikojë nevojën e burimeve njerëzore.
* Tё ndajë detyrat e punës sipas grafikut të punimeve.
* Të plotësojë dokumentacionin teknik në punimet e shtrimit dhe veshjes me pllaka.
* Të kryejë procese parapërgatitore për punime e shtrimit dhe veshjes me pllaka.
* Të kryejë matje dhe shënime të sakta sipas fletës së projektit.
* Tё kryejё punimet e nënshtresave, nivelimit dhe izolimit të sipërfaqeve sipas radhës së punës nën kuotën±0.00.
* Tё kryejё punimet e nënshtresave, nivelimit dhe izolimit të sipërfaqeve sipas radhës së punës në kuotën±0.00.
* Tё kryejё punimet e nënshtresave, nivelimit dhe izolimit të sipërfaqeve sipas radhës së punës në mjediset sanitare.
* Tё kryejё punime shtrimi dhe veshje të sipërfaqeve me pllaka.
* Tё kryejё punime shtrimi të dyshemeve dhe veshjen e mureve me pllaka dekorative.
* Tё kryejё shtrimin e sipërfaqeve me materiale plastike (vinili, linoleum, tapet të gomuar dhe laminati)
* Tё kryejё shtrimin e dyshemeve me asfaltobeton.
* Tё kryejё shtrimin e dyshemeve teknike(e ngritur).
* Të kryejё punime shtrimi të dyshemesë dhe veshjen e fasadave me pllaka mermeri.
* Të kryejё punime shtrimi të sipërfaqeve me rezinë epoxidike.
* Të konstatojë parregullsitë gjatë punimeve të shtrimit dhe veshjes me pllaka.
* Të kryejë riparime të mundshme gjatë punimeve të shtrimit dhe veshjes me pllaka.
* Të zbatojë standardet e profesionit gjatë kryerjes së punimeve.
* Të zbatojë rregullat e sigurisë në punë dhe të mbrojtjes së mjedisit dhe të MKZ.
* Të kontrollojë cilësinë e punimeve mbas kryerjes së punimeve sipas standardit të ndërtimit.
* Të kryejё detyra administrative e tregtare për punime të shtrimit dhe veshjes me pllaka.
* Të ngrejë nivelin profesional për punime të shtrimit dhe veshjes me pllaka.
* Të komunikojë me etikë profesionale.
* Të përdorë teknologjinë dixhitale në mbështetje të veprimtarisë profesionale.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Shtrim dhe veshje me pllaka”, niveli III në KSHK, e pajis individin me Certifikatën Profesionale të nivelit dhe Suplementin përkatës të saj, të punonjësit të kualifikuar në këtë kualifikim profesional, të cilat njihen në territorin e Republikës së Shqipërisë..

Ky arsimim i jep mundësi nxënësit t’i drejtohet tregut të punës për t’u punësuar në sipërmarrje ndërtimi ose tregtimi si specialist i kualifikuar në punime shtrimi/veshje me pllaka dhe materiale të tjera në vila, pallate, zyra, dyqane, qendra tregtare, shkolla, trotuaresh etj.; dhe mbas një përvoje të suksesshme pune të vetëpunësohet si sipërmarrës duke punësuar individë të tjerë në veprimtarinë ku ai është specializuar.

Me përfundimin e kualifikimit profesional “Shtrim dhe veshje me pllaka”, niveli III në KSHK, individi ka mundësi për vazhdimin e arsimimit në nivelin IV në KSHK (manaxherial) të arsimit profesional (njëvjeçar) në kualifikimin përkatës, për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).